વર્લ્ડ ઇકોનોમિક ફોરમે તાજેતરમાં વિશ્વના ૬૧ સૌથી આશાસ્પદ ટેકનોલોજી પાયોનિયર્સ ૨૦૧૮ની પસંદગી જાહેર કરી છે. આ યાદીમાં એસવી ઇનોવેશન ફાઉન્ડેશન દ્વારા મદદરૂપ માયક્રોપનું ટેક્નોલોજી પાયોનિયર તરીકે સન્માન કરવામાં આવ્યુ હતું. ખેડૂતોને મદદ કરવા માટે તકનીકી સક્ષમ પ્લેટફોર્મ પૂરું પાડતા માયક્રોપની પસંદગી અંગે સર્વ વિદ્યાલય કેળવણી મંડળના ચેરમેન વલ્લભભાઈ એમ. પટેલે જણાવ્યુ હતું કે, નવી પેઢીનું જ્ઞાન અને ટેકનોલોજી કૃષિ ક્ષેત્રને લાભ કરાવશે. આ સાથે તેમણે તેજસ્વી યુવાનોને કૃષિ ક્ષેત્રમાં પગરણ કરવા માટે પણ પ્રોત્સાહિત કર્યા હતા.